जर्मन प्रशिक्षक लो असफल हुँदै
अर्को वर्षको युरोपेली च्याम्पियनसिपमा आफ्नो टिमलाई सशक्त राख्ने र त्यसमा फेरि बदल्ने प्रशिक्षक जोचिम लोको योजना समयमै पूरा नहुने देखिएको छ । उनी असफल प्रशिक्षक साबित हुँदैछन् ।
बर्लिन — अर्को वर्षको युरोपेली च्याम्पियनसिपमा आफ्नो टिमलाई सशक्त राख्ने र त्यसमा फेरि बदल्ने प्रशिक्षक जोचिम लोको योजना समयमै पूरा नहुने देखिएको छ । उनी असफल प्रशिक्षक साबित हुँदैछन् ।स्पेनको हातबाट ६–० को हार जर्मनीका लागि ९० वर्षयताको सबैभन्दा खराब नतिजा रहेको छ । पछिल्लो समय जर्मनीको प्रदर्शन आफैंमा उतारचढावपूर्ण छ ।लो आफैंले जर्मन प्रशिक्षकका रूपमा आफ्नो १४ वर्षे कार्यकालमा स्पेनसँगको हारलाई सबैभन्दा खराब दिन भनेका छन् । यही हारसँगै जर्मनी लगातार तेस्रोपल्ट पहिलो चरणबाट नै बाहिरिएको छ । सन् २०१४ को विश्वकप विजेता जर्मनी त्यसको चार वर्षपछि समूह चरणबाटै घर फर्केको थियो । अहिले जर्मनी त्यसको केही महिनापछि नेसन्स लिगबाट पनि रेलिगेसनमा परेको छ । धन्य, नियम परिवर्तनका कारण यो स्थिति आउन केही समय लाग्यो ।यसै कारण प्रशिक्षक लोले आफ्नो टिमबाट विश्व च्याम्पियन केही खेलाडीहरूलाई बाहिर राखे । जस्तो, थोमस मुलर, जेरोमी बोएटिङ र म्याट ह्यामल्स । उनीहरूको स्थानमा नयाँ खेलाडीलाई मौका दिइएको थियो । तर अहिले स्पेनसँग पराजित भएपछि जर्मनी नेसन्स लिगको समूह चरणबाटै बाहिरिएको तय भएको छ । खेलपछि लोले भने, ‘हामीले जुन उद्देश्य बनाएका थियौं, त्यसबाट हामी धेरै टाढा रहेको प्रस्ट भएको छ ।’उनले थपे, ‘एक गोल हामीले के खायौं, हाम्रो खेलमा लगातार गिरावट आयो । यो नै सबैभन्दा चिन्ताको विषय हो । हामी कमजोर साबित भयौं र हामीले स्पेनलाई एकपछि अर्को अवसर दियौं । हाम्रा खेलाडीले टिमको योजना बिर्से र खाली मैदानमा दौड्न काम ात्र गरे ।’ यो नतिजापछि लोमाथि मुलर र बोएटिङलाई फेरि टिममा बोलाउने दबाब बढेको छ ।नेसन्स कप फुटबलमा स्पेनसँग लज्जास्पद हार बेहोरेपछि जर्मनीका खेलाडी । तस्बिर : एपीयी दुई खेलाडीले यो वर्ष बायर्न म्युनिकका लागि पाँच उपाधि जितेका छन् । लोले ह्यामल्सलाई त बेवास्ता नै गरेका छन् । जुनमा युरोपेली च्याम्पियनसिप सुरु हुँदै छ र त्यस अगाडि जर्मनीले थप केही अन्तर्राष्ट्रिय मैत्रीपूर्ण खेल खेल्नेछन् । लोले अन्त्यमा भनेका छन्, ‘मलाई आफ्ना अहिलेका खेलाडीप्रति पूर्ण विश्वास छ, अहिले हाम्रो काम भनेको आफ्नै प्रदर्शनमा प्रश्न उठाउनु हो । यसै क्रममा हामीलाई ठीक निचोडसम्म पुग्नुपर्नेछ ।’ यता, मैदानमा भने आक्रामक स्पेनले जर्मनीमाथि मंगलबार आधा दर्शन गोलको जित रचेको हो ।यससँगै स्पेन नेसन्स लिगको अन्तिम चारमा प्रवेश गरेको छ । स्पेनका लागि फरवार्ड फेरन टोरेसले ह्याट्रिक गरे । लुइस इनरिकेको स्पेनिस टिमसामु जर्मनी कमजोर देखिएको थियो । टिमले सन् १९३१ यता सबैभन्दा खराब नतिजा बेहोर्न पनि बाध्य रह्यो । त्यस वर्ष जर्मनी अस्ट्रियाको हातबाट ६–० ले नै पराजित रहेको थियो ।पहिलो हाफमा अल्भारो मोराटा, फेरन र रोड्रिगोको गोलमा स्पेन ३–० ले अगाडि रह्यो । दोस्रो हाफमा फेरनले ह्याट्रिक पूरा गरे भने अन्तिम गोल सब्स्टिच्युट मिखेल ओयारजाबलको नाममा रह्यो । ओलिभर जिरुडको दुई गोल मदतमा फ्रान्सले स्विडेनलाई ४–२ ले हरायो । यो हारपछि स्विडेन लिग ‘बी’ झरेको छ । डिडियर डेसच्याम्पको विश्वकप विजेता फ्रान्स यसअघि नै अन्तिम चारमा पुगिसकेको छ । त्यस्तै पोर्चुगलले क्रोएसियालाई ३–२ ले हरायो । 